จัสติไรเซอร์

**เกนเซย์จิน จัสติไรเซอร์** () เป็นภาพยนตร์แนวโทคุซัทสึ ที่เกิดจากความร่วมมือของ บริษัท konami และ บริษัท โตโฮ เป็นซีรีส์ลำดับที่ 2 ต่อจากโชวเซจิน แกรนเซเซอร์ ออกอากาศครั้งแรกเมื่อวันที่ 2 ตุลาคม ค.ศ. 2004 และสิ้นสุดอากาศเมื่อวันที่ 24 กันยายน ค.ศ. 2005 ออกอากาศทั้งหมด 51 ตอน

### ในประเทศไทย
เคยออกอากาศทางสถานีวิทยุโทรทัศน์กองทัพบกช่อง 5 ในรายการแก๊งการ์ตูนเมื่อ วันที่ 3 ธันวาคม พ.ศ 2549 ถึงวันที่ 11 พฤศจิกายน  พ.ศ 2550 โดยออกอากาศทุกวันอาทิตย์เวลา 7.30 น. และได้จำหน่ายรูปแบบ VCD และ DVD โดยบริษัท โรส วิดีโอ จำกัด (โรสมีเดีย เอนเทอร์เทนเมนท์ ในปัจจุบัน) ในชื่อ **เทพพิทักษ์แห่งดวงดาวจัสติไรเซอร์** และเคยออกอากาศทางเคเบิลทีวีทางช่อง ยูบีซี สปาร์ค (ทรู สปาร์ค ในปัจจุบัน)

## เนื้อเรื่อง
ไคเซอร์ ฮาเดส ผู้รุกรานอันชั่วร้ายจากอีกฝากหนึ่งของมิติได้คืนชีพขึ้นมาอีกครั้ง หลังจากถูกชาวดาวไรเซอร์โนลูนผนึกเอาไว้ด้วยสเตล่าแพลททั้ง 9 แผ่น เมื่อ 450ปี ก่อนที่พลังจัสติพาวเวอร์หรือก็คือ สิ่งที่พวกมันต้องการ และ ผู้ที่จะปกป้องจัสติพาวเวอร์นี้ ก็คือ นักรบผู้ถูกเลือกทั้ง 3 บัดนี้อุปกรณ์ที่เรียกว่า อินโหลดเดอร์ ได้สร้างชุดเกราะแห่งพลังความกล้าหาญ,ภูมิปัญญา,ความเมตตาให้กับพวกเขา และ เปลี่ยนให้พวกเขาเป็นนักรบผู้ปกป้องโลกสีฟ้านามว่า จัสติไรเซอร์ นั่นเอง

## ตัวละคร
### เหล่าจัสติไรเชอร์
: **ไรเซอร์เกรน** / **ไรเซอร์ชิโรกาเนะ** / **ดาเตะ โชตะ** (伊達翔太) ตัวเอก 
:เด็กหนุ่มผู้ได้รับคัดเลือกให้เป็นจัสติไรเซอร์ ชื่นชอบกีฬาเคนโดแต่เกลียดการสอบ 
: **ไรเซอร์คาเงริ** / **ซานาดะ ยูกะ** (真田ユカ)
:เด็กสาวคนเดียวที่เป็นผู้ได้รับคัดเลือกให้เป็นจัสติไรเซอร์ นักกีฬาลาครอสส์ประจำโรงเรียน เพื่อนร่วมโรงเรียนของโซตะ คอยห่วงใยและแอบชอบโซตะอยู่ลึกๆ มักหัวเสียและทะเลาะในติวสอบปลายเทอม
: **ไรเซอร์แกลนท์** / **ฮิรากะ ชินยะ** (平賀真也)
:ชายหนุ่มผู้ได้รับคัดเลือกให้เป็นจัสติไรเซอร์ นักศึกษาปี 1 ของมหาวิทยาลัยแห่งหนึ่ง เป็นคนแรกที่ได้รับคัดเลือกเป็นจัสติไรเซอร์ คอยห่วงใยมิโอะ
: **เดมอนไนท์** / **ไรเซอร์ริเกล** / **จินโนะ ชิโร่** (神野司郎)
:ชาวดาวไรเซอร์ที่รอดพ้นจากการระเบิดของดาว แต่กลับถูกไคเซอร์ฮาเดสล้างสมองและโดนหลอกใช้ ภายหลังได้คืนความทรงจำและกลายเป็นจัสติไรเซอร์อีกคน เป็นคนที่ดูเงียบๆและทรนง

### ตัวละครอื่นๆ
:**เทนโด มิโอะ** (天堂澪)
:หญิงสาวผู้เป็นทายาทรุ่นสุดท้ายของตระกูลเทนโด ครอบครองจัสติคริสตัล
:**โมโมมิยะ เรย์กะ** (本宮麗香)
:องค์รักษ์ของมิโอะ  แอบชอบจินโนะอยู่ลึกๆ
:**ดาเตะ เกนทาโร่** (伊達源太郎)
:พ่อของโชตะ เป็นเจ้าของร้านเครื่องใช้ไฟฟ้าในโตเกียว แม้มีนิสัยโง่เขลาแต่มีจิตใจที่อยากจะปกป้องโลก
:**อิชิคาวะ โทรุ** (市川徹)
:เพื่อนสนิทของโชตะ ในโรงเรียนเดียวกันที่เป็นคนสอนท่าไม้ตายให้กับเกลนด้วย
:**มาสึบาระ ริโอะ** (松原理緒)
:**เซงาวะ อาซามิ** (瀬川麻美)

## อุปกรณ์และอาวุธของจัสติไรเซอร์
:**อินโหลดเดอร์**
:อุปกรณ์แปลงร่างของจัสติไรเซอร์
:**เกลนซอร์ด**
:ดาบประจำตัวของเกลน
:**คาเงริ สไตรเกอร์**
:อุปกรณ์ที่เก็บมีดบินหรือเป็นกรงเล็บของคาเงริ
:**แกลนท์ สลักเกอร์**
:ปืนประจำตัวของแกลนท์
:***แกลนท์ ไรเฟิล**
:ปืนสไนเปอร์ที่สามารถใช้โจมตีระยะไกลของแกลนท์
:**จัสติ อาร์ม**
:อาวุธที่เปลี่ยนได้ 3 รูปแบบตามสถานการณ์ที่จำเป็นของชิโรกาเนะ
:***จัสติ เบลด**
:อาวุธรูปแบบดาบของชิโรกาเนะ
:***จัสติ บลาสเตอร์**
:อาวุธรูปแบบปืนของชิโรกาเนะ
:***จัสติ แลนเซอร์**
:อาวุธรูปแบบหอก 2 ปลายของชิโรกาเนะ
:**ไนท์ ซอร์ด**
:ดาบประจำตัวของเดมอนไนท์

## หุ่นเทพดาวมายา (เก็นเซย์ชิน)
:**เคนไรเซอร์**
:หุ่นยนต์ของไรเซอร์เกรน เกิดจากการรวมร่างของ เอ็นโอ และ ไรเซรอส มีพลังการโจมตีในระดับปานกลางและมีสมดุล ถนัดโจมตีศัตรูในระยะกลางและการต่อสู้กลางอากาศ โจมตีด้วยดาบทั้ง 2 เล่ม
:**จูไรเซอร์**
:หุ่นยนต์ของไรเซอร์แกลนท์ เกิดจากการรวมร่างของ โคคิ และ ไรเซรอส มีพลังการโจมตีที่ดุดัน โจมตีด้วยลำแสงทั่วร่างกาย เปรียบเสมือนป้อมปราการเคลื่อนที่ มีจุดอ่อนที่ไม่สามารถต่อสู้กับศัตรูที่เคลื่อนไหวด้วยความเร็วเนื่องจากพลังการเคลื่อนไหวของจูไรเซอร์ค่อนข้างต่ำ
:**นินไรเซอร์**
:หุ่นยนต์ของไรเซอร์คาเงริ เกิดจากการรวมร่างของ รันกะ และ ไรเซรอส มีพลังการโจมตีที่รวดเร็วดุจพายุ 
:**จัสติไคเซอร์**
:หุ่นยนต์ของชิโรคาเงะ เกิดจากการรวมร่างของ ริวโตะ และ ไรเซรอส เป็นสุดยอดเก็นเซย์ชินที่โนลูนสร้างขึ้นมา มีพลังการโจมตีที่เหนือกว่าเทพดาวมายาตัวอื่นๆหลายเท่า โจมตีด้วยลำแสงเป็นหลัก
### สัตว์ดาวมายา (เซย์ชินจู)
:**ไรเซรอส**
:หุ่นยนต์รูปร่างคล้ายก็อตซิลล่า เป็นแกนกลางในการรวมร่างของหุ่นเทพดาวมายา โจมตีด้วยใบเลื่อยที่หน้าอก และมิซไซล์ที่ส่วนมือ โนลูนได้สร้างไรเซรอสทั้งหมด 4 ตัว 
:**เอ็นโอ**
:หุ่นยนต์รูปร่างคล้ายวิหคเพลิงแดง เป็นสัตว์ดาวมายาของไรเซอร์เกรน
:**โกคิ**
:หุ่นยนต์รูปร่างคล้ายเต่าทมิฬ เป็นสัตว์ดาวมายาของไรเซอร์แกลนท์
:**รันกะ**
:หุ่นยนต์รูปร่างคล้ายพยัคฆ์สีฟ้า เป็นสัตว์ดาวมายาของไรเซอร์คาเงริ
:**ริวโตะ**
:หุ่นยนต์รูปร่างคล้ายคิงกิโดร่า ลำตัวสีขาว เป็นสัตว์ดาวมายาของชิโรคาเงะ ภายหลังเดมอนไนท์ ได้ใช้เป็นพาหนะในการเดินทางและค้นหาชาวดาวไรเซอร์ที่สาปสูญ

## ศัตรูของจัสติไรเซอร์
### กองทัพฮาเดส
:**ไคเซอร์ฮาเดส** (カイゼルハデス) คู่อริหลัก 
:ศัตรูของโนลูน คอยตามฆ่าล้างชาวไรเซอร์เนื่องจากต้องการแย่งชิงพลังจัสติพาวเวอร์ถูกโนลูนกักขังและสะกดด้วยสเตล่าแพลท์ทั้ง 9 แผ่นบนโลกจนวันเวลาได้ผ่านไป 450 ปี กระทั่งในปี 2004 ได้คืนชีพอีกครั้งเนื่องจากแผนการทำลายแพลท์สำเร็จและปลดผนึกขั้นสุดท้าย
:**ดร.โซล่า** (ドクターゾラ)
:ลูกน้องคนสนิทของไคเซอร์ฮาเดส ต้องการให้เจ้านายของตนคืนชีพอีกครั้ง
:**เจเนรัล บาคัส** (ジェネラルバッカス)
:นายพลแห่งกองทัพฮาเดสผู้สั่งการเหล่าเดธคอมมาโดยอดฝีมือที่ถูกส่งไปต่อสู้กับจัสติไรเซอร์

### กองทัพดาก้า
:**จอมมารดาก้า** (魔神ダルガ) / **จอมมารแห่งความมืดคุโรงาเนะ** (暗黒魔神クロガネ)
:พี่ชายของไคเซอร์ฮาเดส ผู้ทำลายดาวมาแล้วหลายดวงและมีความสามารถในการต่อที่เทียบเท่าชิโรกาเนะรวมมีการวางแผนที่เด็ดขาดด้วย
:**คอมมานเดอร์ อาดรอส** (コマンダー・アドロクス)
:แม่ทัพของกองทัพดาก้า มีนิสัยเจ้าเล่ห์ออกอุบายได้อย่างชั่วร้ายถึงขนาดใช้วิญญาณของโซร่าและแบ็กคัสเพื่อหลอกใช้เหมือนเบี้ยที่ใช้แล้วทิ้ง
:**เลเจนเดอร์ เดรก** (レジェンダー・ドレイク)
:นักรบที่แข็งแกร่งที่สุดในบรรดาเลเจนเดอร์ทุกตัวความสามารถในการต่อสู้ก็ไม่ธรรมดาและเขาก็เป็นผู้สังหารไมอาเจ้าหญิงแห่งดาวไรเซอร์จนกลายเป็นศัตรูของเดม่อนไนท์

## เกร็ดความรู้
* **ชิโรกาเนะ** และ **ริวโตะ** มีลักษณะคล้ายคลึงกับอาบะเรแม็กซ์ ใน อาบะเรนเจอร์ เช่น
:* ชิโรคาเงะ เกิดจากการรวมพลังของไรเซอร์ทั้ง 3 คน เช่นเดียวกับ อาบะเรแม็กซ์ ที่ถือกำเนิดจากพลังไดโนกัสต์ของอาบะเรด,อาบะเรเยลโล่และอาบะเรบลู รวมไปถึงพลังการโจมตีที่คล้ายคลึงกัน
:* ริวโตะ เป็นสัตว์ประจำตัวของนักรบที่เพิ่มพลังขึ้นมาและสามารถให้นักรบคนอื่นขึ้นบังคับได้ เช่นเดียวกับ แม็กซ์โอจา ที่เป็นสัตว์ประจำตัวของนักรบที่เพิ่มพลังขึ้นมาและสามารถให้นักรบคนอื่นขึ้นบังคับได้
***แกลนท์ สลักเกอร์** มีรูปแบบอาวุธและลักษณะการปล่อยลำแสงคล้ายคลึงกับ *เคลเบรอส เดลต้า*  ใน โซลเบรน

## อ้างอิง

หมวดหมู่:โชวเซย์จิน ซีรีส์
หมวดหมู่:ตัวละครกลุ่มสาม